கேள்வி: தவில் பற்றி விளக்கவும்.
பதில்: தவில் என்பது நாதஸ்வரம் துணையாக வாசிக்கப்படும் தாளம் இசைக்கருவியாகும். கர்நாடக இசைக்கும் கிராமிய இசைக்கும் இது பயன்படுத்தப்படுகிறது. இது தோம்பு உருவத்தில் மரத்தால் செய்யப்பட்டிருக்கும். விழாக்காலங்களிலும்,திருமணம், குழந்தைக்குக் காது குத்தல் போன்ற நன்நிகழ்ச்சிகளிலும் இதன் பயன்பாடு அதிகம். விலங்கு தோல் இழுக்கப்பட்டு வளையத்தைக் கொண்டு ஓட்டில் கட்டப்படிருக்கும் இந்தக் கருவியில் ஒரு பக்கம் மறு பக்கத்தைவிடச் சற்று பெரியதாக இருக்கும். தவில் வாசிப்பவர் ஒரு தோல் கயிறு தனது தோளின் மீது தவில் கருவியை மாட்டி முழக்குவார். சிறிய பக்கத்தில் மரத்தால் செய்யப்பட்ட குச்சியினாலும் பெரிய பக்கத்தை விரல்களாலும் முழக்குவர். விரல்களில் அரிசிக் கூழால் செய்யப்பட்டு உலர்த்தப்பட்ட கவசங்கள் அணிந்திருப்பார்கள். பெரும்பாலான தவில் கலைஞர்கள் சிறிய பக்கத்தை வலது கையால் குச்சி கொண்டும் பெரிய பக்கத்தை இடது கையால் கவசம் அணிந்த விரல்களைக் கொண்டும் முழக்குவர். எனினும், இடது கையால் குச்சியையும் வலது கையால் விரல்களையும் பயன்படுத்தும் கலைஞர்களும் இருக்கின்றனர்.
கேள்வி: தவில் - தவில் பாகங்கள் என்பது என்ன?
பதில்: தவிலின் உருளை வடிவிலான பகுதி பலா மரத்தினால் செய்யப்படுகிறது .இதன் சிறிய பக்கத்தில் இருக்கும் தோல் வளந்தலை என்று கூறப்படும். இது எருமைக்கன்றின் தோலால் செய்யப்படுகிறது .இதன் பெரிய பக்கத்தில் உள்ள தோல் தொப்பி என்று வழங்கப்படுகிறது. இது ஆட்டின் தோலினால் செய்யப்படுகிறது. இந்த தோலை தாங்கிப் பிடிக்கும் வளையங்கள் இரு பக்கமும் உண்டு. அவை மூங்கிலால் செய்யப்பட்டன.அந்த வளையங்கள் விரைவாக உடைவதால் தற்போது உருக்கு உலோகத்தால் செய்யப்படுகிறது .தோல் கயிறு கொண்டு கட்டப்பட்ட பகுதிகள் உருக்கு உலோகத்தால் செய்யப்படும் ஆணிகள் கொண்டு முடுக்கி விடப்படுகிறது .தவிலின் உருளை வடிவின் வெளிப்புறத்தில் உருக்கு உலோகத்தால் செய்யப்பட்ட வளையங்கள் இரண்டு பொருத்தப்படுகின்றன. அவற்றில் 22 துளைகள் உள்ளன. ஒவ்வொன்றிலும் 11 துளைகள் இருக்கும். ஒன்று சிறிய பக்கத் தோலைத் தாங்கி பிடித்து இருக்கும்; மற்றொன்று பெரிய பக்கத் தோலைப் பிடித்து இருக்கும் .இதனால் அவற்றில் எதாவது ஒரு பக்கம் கிழிந்து விட்டால் எளிதில் மாற்ற முடியும். முற்காலங்களில் இருபக்கமும் தோல் கயிற்றால் இணைக்கப்பட்டதால் ஒரு பக்கம் கிழிந்தாலும் இரண்டு பக்கத்தையும் கழற்றிப் பின் சரி செய்யும் முறை இருந்தது. http://www.thehindu.com/todays-paper/tp-national/thavils-evolution-leads-to-naadam-dilution/article4257603.ece http://www.thehindu.com/todays-paper/tp-national/tp-tamilnadu/hailed-for-his-sound-contribution/article5084137.ece படிமம்:Making-music instrument-India-Tamilscan4.1.jpg
கேள்வி: தவில் - தவிலின் தனிச்சிறப்பு பற்றி விளக்கவும்.
பதில்: கருநாடக இசைக் கச்சேரிகளில் பிரதான பாடகர் தான் முதலில் தொடங்குவார். பக்கவாத்தியம் பின்தொடரும். வயலின், புல்லாங்குழல், வீணை போன்ற வாத்தியங்களின் தனிக் கச்சேரியிலும் அந்தந்த வாத்தியங்கள் தான் தொடங்கும். நாதசுவரம் கச்சேரிகளில் நாதசுவரம் தான் பிரதான வாத்தியம்; தவில் பக்கவாத்தியம். ஆனால் நாதசுவரக் கச்சேரி தொடங்கும்போது தவில் வாசிப்போடு தான் தொடங்கும். இது தவில் வாத்தியத்தின் தனிச் சிறப்பு.
கேள்வி: தவில் - புகழ் பெற்ற தவில் கலைஞர்கள் என்பது என்ன?
பதில்: # நீடாமங்கலம் மீனாட்சி சுந்தரம் பிள்ளை # மலைக்கோட்டை பஞ்சாபகேச பிள்ளை # திருமுல்லைவாயில் முத்துவீர் பிள்ளை # கும்பகோணம் தங்கவேல் பிள்ளை # திருநகரி நடேச பிள்ளை # நாச்சியார்கோயில் என். பி. இராகவப்பிள்ளை # வலங்கைமான் ஏ. சண்முகசுந்தரம் பிள்ளை # நீடாமங்கலம் சண்முகவடிவேல் பிள்ளை # யாழ்ப்பாணம் தட்சிணாமூர்த்தி பிள்ளை # வலயப்பட்டி ஏ. ஆர். சுப்பிரமணியம் # அரித்துவாரமங்கலம் ஏ. கே. பழனிவேல் # திருவாளப்புத்தூர் டி. ஏ. கலியமூர்த்தி # அம்மாப்பேட்டை பக்கிரிப்பிள்ளை # அம்மாசத்திரம் கண்ணுசுவாமி பிள்ளை # திருக்கடையூர் சின்னையா பிள்ளை # திருவாளப்புத்தூர் பசுபதிப் பிள்ளை # திருவாளப்புத்தூர் டி. ஏ. கலியமூர்த்தி # தஞ்சை கோவிந்தராசன் # வேதாரண்யம் பாலு # திருவிழா ஜெய்சங்கர்